Ελληνική απογραφή 1961

Απογραφές Πληθυσμού← 19511961→ 1971

Η ελληνική απογραφή του 1961 ήταν η εικοστή πέμπτη επίσημη απογραφή του ελληνικού κράτους. Διενηργήθη στις 19 Μαρτίου 1961 και περιελάμβανε ερωτήσεις για το φύλο την ηλικία και την επαγγελματική κατάσταση. Ο πραγματικός πληθυσμός ανήλθε σε 8.388.553 άτομα, αριθμός που παρουσίασε αύξηση, σε σχέση με την προηγούμενη απογραφή, κατά 755.752 άτομα. Η πυκνότητα του πληθυσμού ήταν 63,6 κάτοικοι ανά τετραγωνικό χιλιόμετρο. Στην απογραφή αυτή εισήχθησαν κάποιες καινοτομίες, όπως η πιλοτική απογραφή που προηγήθηκε, η δειγματοληπτική επεξεργασία των δεδομένων που συλλέχθησαν μετά τη διεξαγωγή της (δείγμα 2%) καθώς και η δειγματοληπτική έρευνα που έγινε δύο ημέρες μετά για να εξακριβωθούν σφάλματα. Ο αστικός πληθυσμός αντιπροσωπεύει το 43,3% του συνολικού πληθυσμού, ενώ ο ημιαστικός και ο αγροτικός το 12,9% και 43,8% αντίστοιχα.

 Πληθυσμός κατά γεωγραφικά διαμερίσματα 
Στη Στερεά Ελλάδα, η περιφέρεια πρωτευούσης περιλαμβάνει το πολεοδομικό συγκρότημα της Αθήνας, δηλαδή όλους τους δήμους Αθηνών-Πειραιώς και οριοθετείται από τον Σαρωνικό κόλπο και τα βουνά της Πάρνηθας, του Υμηττού και της Πεντέλης που ορίζουν το λεκανοπέδιο Αττικής.

 Θέση  Διαίρεση  Πληθυσμός  Αναλογία  Πυκνότητα 1  Περιφέρεια Πρωτευούσης  1.852.709  22,09%  4.278,77 κατ/km² 2  Στερεά Ελλάδα και Εύβοια  970.949  11,58%  39,67 κατ/km² 3  Πελοπόννησος  1.096.360  13,07%  51,14 κατ/km² 4  Ιόνιοι Νήσοι 212.573  2,53%  92,14 κατ/km² 5  Ήπειρος  352.624  4,20%  38,31 κατ/km² 6  Θεσσαλία  695.385  8,29%  49,42 κατ/km² 7  Μακεδονία 1.890.654  22,54%  55,55 κατ/km² 8  Θράκη 356.555  4,25%  41,57 κατ/km² 9  Νήσοι Αιγαίου 477.476  5,69%  52,64 κατ/km² 10  Κρήτη  483.258  5,76%  58,01 κατ/km²

 Μεγαλύτεροι δήμοι 

 Θέση  Δήμος  Πληθυσμός  Νομός 1  Δήμος Αθηναίων  627.564  Νομός Αττικής 2  Δήμος Θεσσαλονίκης  250.920  Νομός Θεσσαλονίκης 3  Δήμος Πειραιώς  183.957  Νομός Αττικής 4  Δήμος Πατρέων  96.100  Νομός Αχαΐας 5  Δήμος Νικαίας  83.266  Νομός Αττικής 6  Δήμος Περιστερίου  79.335  Νομός Αττικής 7  Δήμος Ηρακλείου  64.337  Νομός Ηρακλείου 8  Δήμος Κερατσινίου  61.673  Νομός Αττικής 9  Δήμος Αιγάλεω  57.840  Νομός Αττικής 10  Δήμος Λαρισαίων  56.010  Νομός Λάρισας

 Πολεοδομικά συγκροτήματα 
Στην απογραφή του 1961, για πρώτη φορά χρησιμοποιήθηκε ο όρος «Πολεοδομικό Συγκρότημα» για να περιγράψει «πολυκοινοτικούς οικισμούς». Επελέγησαν συνολικά 12 που είχαν βάση μια πόλη άνω των 10.000 κατοίκων και όπου ο πληθυσμός ολόκληρου του πολεοδομικού συγκροτήματος θεωρήθηκε αστικός.
 Θέση  Πολεοδομικό Συγκρότημα  Πληθυσμός 1  Αθηνών  1.844.724 2  Θεσσαλονίκης  377.061 3  Πατρών  100.318 4  Ηρακλείου  68.324 5  Βόλου  67.209 6  Χανίων  41.338 7  Καλαμάτας  39.111 8  Κατερίνης  29.064 9  Χίου  28.680 10  Αγρινίου  28.144 11  Αιγίου  22.239 12  Ερμουπόλεως  15.731

 Παραπομπές 

 Πηγές 
Αποτελέσματα της απογραφής πληθυσμού - κατοικιών της 19ης Μαρτίου 1961 - Πληθυσμός κατά γεωγραφικάς και διοικητικάς υποδιαιρέσεις Αθήνα, Εθνική Στατιστική Υπηρεσία της Ελλάδος 1964
Απογραφές  - e-Demography
Οι δηµογραφικές εξελίξεις στη νεώτερη Ελλάδα (1830-2007)  Β. Κοτζαµάνης, Ε. Ανδρουλάκη
http://www.iospress.gr/ios1991/ios19910224c.htm

1961